ai4bharat/Pralekha huggingface dataset:
কেন্দ্রীয়মন্ত্রিসভা
ভারতের পাস্তুর ইনস্টিটিউটকে তামিলনাড়ুর কুন্নুরে একটি নতুন ভাইরাল ভ্যাকসিন উৎপাদন কেন্দ্র স্থাপনের জন্য ৩০ একর জমি প্রদানের প্রস্তাব মন্ত্রিসভার অনুমোদন পেয়েছে
নয়াদিল্লি, ১৩ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে, একটি নতুন ভাইরাল ভ্যাকসিন উৎপাদন কেন্দ্র স্থাপনের জন্য ভারতের পাস্তুর ইনস্টিটিউটকে তামিলনাড়ুর কুন্নুরে ৩০ একর জমি দেওয়ার সিদ্ধান্ত অনুমোদিত হয়েছে। নতুন এই ভ্যাকসিন কারখানায় অ্যান্টি-মিজল্স ভ্যাকসিন, জেই ভ্যাকসিন, অ্যান্টি-স্নেক ভেনম, অ্যান্টি-র্যাবিজ সেরা-র মতো প্রতিষেধক তৈরি করা হবে। এর জন্যই বিনামূল্যে জমি দেওয়া হয়েছে। এই কাজের জন্য জমিটি ব্যবহারের সুবিধার প্রয়োজনে জমির চরিত্র ‘শিল্পাঞ্চল থেকে প্রাতিষ্ঠানিক’ হিসাবেপরিবর্তন করা হবে। দেশের ভ্যাকসিন নিরাপত্তা বৃদ্ধির লক্ষ্যেই শিশুদের জন্য এই জীবনদায়ী ভ্যাকসিনগুলি উৎপাদনের সিদ্ধান্ত নেওয়া হয়েছে। বর্তমানে এই ভ্যাকসিনগুলি বিদেশ থেকে আমদানি করা হয়ে থাকে।
CG/PB/DM
(Visitor Counter : 56
সড়কপরিবহণওমহাসড়কমন্ত্রক
আগামীকাল পথ নিরাপত্তা মাসের সূচনা করা হবে
নয়াদিল্লী, ১৭ জানুয়ারি, ২০২১
দেশে পথ নিরাপত্তা সম্পর্কে সচেতনতা বৃদ্ধিতে এবং সড়ক দূর্ঘটনা কমাতে আগামীকাল জাতীয় পথ নিরাপত্তা মাসের সূচনা করা হবে। এই উপলক্ষ্যে বিজ্ঞান ভবনে এক উদ্বোধনী অনুষ্ঠানের আয়োজন করা হয়েছে। অনুষ্ঠানে উপস্থিত থাকবেন কেন্দ্রীয় প্রতিরক্ষা মন্ত্রী শ্রী রাজনাথ সিং, কেন্দ্রীয় সড়ক পরিবহণ, মহাসড়ক এবং অতিক্ষুদ্র ক্ষুদ্র মাঝারি শিল্পোদ্যোগ মন্ত্রী শ্রী নীতিন গড়করি, কেন্দ্রীয় সড়ক ও মহাসড়ক প্রতিমন্ত্রী জেনারেল শ্রী ভি কে সিং এবং নীতি আয়োগের সিইও শ্রী অমিতাভ কান্ত।
পথ নিরাপত্তা সম্পর্কে সচেতনতা বৃদ্ধিতে চলচ্চিত্র প্রদর্শনের আয়োজন করা হয়েছে। এমনকি ওয়াঘা সীমান্ত থেকে কন্যাকুমারী পর্যন্ত নিরাপদ গতিতে গাড়ি চালানোর ওপর একটি জাতীয় প্রতিযোগিতার আয়োজন করা হয়েছে। থাকছে পথ নিরাপত্তা সম্পর্কিত পুরস্কারের ব্যবস্থাও। রাজ্য সরকার রাষ্ট্রায়ত্ত্ব সংস্থা এবং বিমা সংস্থাগুলি আলোচনা সভা, ওয়াকাথনস, পোস্টার তৈরি, প্রতিযোগিতা ইত্যাদির মাধ্যমে পথ নিরাপত্তা সম্পর্কে একমাস ব্যাপি সচেতনতার বিষয়ে প্রচার চালাবে।
মন্ত্রিসভারঅর্থনৈতিকবিষয়সংক্রান্তকমিটি
রপ্তানিকারকদের পাশাপাশি ব্যাঙ্কগুলিকে সহায়তা প্রদানের জন্য ৫ বছরে ইসিজিসি লিমিটেডে ৪,৪০০ কোটি টাকা বিনিয়োগে অনুমোদন দিয়েছে সরকার
নতুন দিল্লি, ২৯ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় সরকার রপ্তানি ক্ষেত্রে উন্নতিসাধনের জন্য ধারাবাহিক ব্যবস্থা গ্রহণ করে চলেছে। এই ধারাবাহিকতার অঙ্গ হিসেবে সরকার আজ ৫ বছরের মেয়াদে অর্থাৎ ২০২১-২২ থেকে ২০২৫-২৬ অর্থ বর্ষে এক্সপোর্ট ক্রেডিট গ্যারান্টি কর্পোরেশন অফ ইন্ডিয়া লিমিটেড -তে ৪,৪০০ কোটি টাকা মূলধন বিনিয়োগে অনুমোদন দিয়েছে। ইনিশিয়াল পাবলিক অফার -এর মাধ্যমে ইসিজিসি-র তালিকা প্রক্রিয়ার সঙ্গে যথাযথভাবে সমন্বয়সাধনের প্রয়াস সহ অনুমোদিত ক্ষেত্রে আরও রপ্তানি বৃদ্ধিতে সহায়তা করার জন্য ইসিজিসি-র দায়ভার গ্রহণের ক্ষমতা বাড়ানো হয়েছে।
১৯৫৭ সালের কোম্পানি আইনের আওতায় কেন্দ্রীয় সরকার এই ইসিজিসি সংস্থা প্রতিষ্ঠা করে। মূলত রপ্তানিকারকদের ঋণের বীমার পরিষেবা প্রদান করে থাকে এই প্রতিষ্ঠান। ইসিজিসি রপ্তানি ক্ষেত্রে সাহায্য যোগানোর গুরুত্বপূর্ণ ভূমিকা পালন করে থাকে। এমনকি ক্ষুদ্র রপ্তানিকারক উদ্যোগপতিদের ব্যাঙ্ক ঋণ প্রদানে উৎসাহিত করে। ইসিজিসি ২০২০-২১ অর্থ বর্ষে ৬.০২ লক্ষ কোটি টাকার রপ্তানি ক্ষেত্রে সহায়তা জুগিয়েছে। এমনকি বিগত কয়েক বছরে কেন্দ্রীয় সরকার একাধিক রপ্তানি সংক্রান্ত প্রকল্প ও উদ্যোগ গ্রহণও করেছে। বৈদেশিক বাণিজ্য নীতির সময়সীমা ২০২২-এর ৩১ মার্চ পর্যন্ত বাড়ানো হয়েছে। চলতি বছরের সেপ্টেম্বরে সমস্ত বকেয়া ঋণ পরিশোধের জন্য ৫৬ হাজার ২৭ কোটি টাকা মঞ্জুর করা হয়েছে। পাশাপাশি জেলাগুলিকে রপ্তানি হাবে পরিণত করতেও উদ্যোগ নেওয়া হয়েছে। ভারতীয় বাণিজ্য, পর্যটন, প্রযুক্তি ক্ষেত্রেকে বিদেশে তুলে ধরতে এবং দেশে বিনিয়োগ বৃদ্ধিতে বিশেষ জোর দেওয়া হয়েছে।
CG/SS/SKD/
(
প্রধানমন্ত্রীরদপ্তর
টোকিও ২০২০-তে অভাবনীয় ক্রীড়া কৌশল প্রদর্শনে ভারতীয় দলের সদস্যদের প্রধানমন্ত্রীর অভিনন্দন
খেলাধুলাকে তৃণমূল স্তরে জনপ্রিয় করার জন্য একসঙ্গে কাজ করার আহ্বান, যাতে নতুন নতুন প্রতিভার সন্ধান পাওয়া যায়
সফলভাবে প্রতিযোগিতার আয়োজন করায় জাপান সরকার ও জনসাধারণকে ধন্যবাদ জ্ঞাপন
নতুন দিল্লি, ৮ আগস্ট, ২০২১
প্রধানমন্ত্রী শ্রী নরেন্দ্র মোদী টোকিও অলিম্পিক্সে অভাবনীয় ক্রীড়া কৌশল প্রদর্শনের জন্য ভারতীয় দলের সদস্যদের অভিনন্দন জানিয়েছেন। টোকিও ২০২০-র শেষ লগ্নে প্রধানমন্ত্রী বলেছেন, যে সব ক্রীড়াবিদ ভারতের প্রতিনিধিত্ব করেছেন, তাঁরা সকলেই চ্যাম্পিয়ান।
তিনি বলেন, ভারতের পদক জয়ে আমাদের দেশ বিজয় গর্বে গর্বিত হয়েছে।
খেলাধুলাকে তৃণমূল স্তরে জনপ্রিয় করার জন্য, এখন সময় এসেছে সকলে মিলে এক সঙ্গে কাজ করার, এর মাধ্যমে নতুন নতুন প্রতিভার সন্ধান পাওয়া যাবে, যারা আগামী দিনে ভারতের প্রতিনিধিত্ব করবেন।
তিনি সফলভাবে ক্রীড়া প্রতিযোগিতার আয়োজন করায় জাপান সরকার ও সে দেশের জনসাধারণকে ধন্যবাদ জানিয়েছেন। “এই সময়ে সফলভাবে প্রতিযোগিতার আয়োজন করায় স্বাভাবিক অবস্থায় ফিরে আসার একটি বার্তা দেওয়া হয়েছে। খেলাধুলা যে সকলকে ঐক্যবদ্ধ করতে পারে, সেটিও এই ক্রীড়া প্রতিযোগিতার মাধ্যমে প্রতিফলিত হল।”
একগুচ্ছ ট্যুইট বার্তায় প্রধানমন্ত্রী বলেছেন :
“#Tokyo2020-র শেষ লগ্নে আমি, যে সব ক্রীড়াবিদ ভারতের প্রতিনিধিত্ব করেছেন, তাঁদের অভাবনীয় ক্রীড়া কৌশলের জন্য অভিনন্দন জানাই। তাঁরা তাদের সেরা ক্রীড়া নৈপুণ্য দেখিয়েছেন, দলবদ্ধভাবে খেলায় নিজেদের নিয়োজিত করেছেন। যে সব ক্রীড়াবিদ ভারতের প্রতিনিধিত্ব করেছেন, তারা প্রত্যেকে চ্যাম্পিয়ান।
ভারতের পদক জয়ে আমাদের দেশ নিশ্চিতভাবে বিজয় গর্বে গর্বিত হয়েছে।
খেলাধুলাকে তৃণমূল স্তরে জনপ্রিয় করার জন্য, এখন সময় এসেছে সকলে মিলে এক সঙ্গে কাজ করার, এর মাধ্যমে নতুন নতুন প্রতিভার সন্ধান পাওয়া যাবে, যারা আগামী দিনে ভারতের প্রতিনিধিত্ব করবেন। #Tokyo2020
সফলভাবে ক্রীড়া প্রতিযোগিতার আয়োজন করায় জাপান সরকার ও সে দেশের জনসাধারণকে বিশেষ করে টোকিওর মানুষদের আমি ধন্যবাদ জানাই।
এই সময়ে সফলভাবে প্রতিযোগিতার আয়োজন করায় স্বাভাবিক অবস্থায় ফিরে আসার একটি বার্তা দেওয়া হয়েছে। খেলাধুলা যে সকলকে ঐক্যবদ্ধ করতে পারে, সেটিও এই ক্রীড়া প্রতিযোগিতার মাধ্যমে প্রতিফলিত হল।#Tokyo2020”
CG/CB/SFS
(
প্রধানমন্ত্রীরদপ্তর
২০২২-২৩ অর্থবর্ষে দেশে ৫ লক্ষেরও বেশি ট্রেন চলাচলের ঘটনায় আপ্লুত প্রধানমন্ত্রী
নয়াদিল্লি, ৮ মে, ২০২৩
২০২২-২৩ অর্থবর্ষে দেশে ৫ লক্ষেরও বেশি ট্রেন চলাচলের ঘটনায় আপ্লুত প্রধানমন্ত্রী শ্রী নরেন্দ্র মোদী। এ প্রসঙ্গে রেল মন্ত্রকের এক ট্যুইট বার্তার উত্তরে প্রধানমন্ত্রী তাঁর নিজের বার্তায় বলেছেন :
“এই সংখ্যা বৃদ্ধি নিঃসন্দেহে উৎসাহব্যাঞ্জক। পরিবহণ তথা অর্থনৈতিক গতিশীলতা ও গুরুত্বের ওপর জোর দেওয়ার এ হল এক বিশেষ ঘটনা।”
রেল মন্ত্রক তার ট্যুইট বার্তায় জানিয়েছিল যে প্রতি বছরই দেশে আরও বেশি সংখ্যায় পণ্যবাহী ট্রেন চলাচল শুরু হয়েছে।
(PG/SKD/DM/
স্বাস্থ্যওপরিবারকল্যাণমন্ত্রক
ভারতীয় রেড ক্রস সোসাইটির পক্ষ থেকে বিভিন্ন পরিবহণ সংগঠনকে মাস্ক ও সাবান বিতরণ কর্মসূচিতে পৌরহিত্য করলেন ডাঃ হর্ষবর্ধন
নতুন দিল্লি, ০৮ ফেব্রুয়ারি, ২০২১
কেন্দ্রীয় স্বাস্থ্য ও পরিবার কল্যাণ মন্ত্রী এবং ভারতীয় রেড ক্রস সোসাইটির চেয়ারম্যান ডাঃ হর্ষবর্ধন আজ বিভিন্ন পরিবহণ সংগঠনকে মাস্ক ও সাবান বিতরণ কর্মসূচিতে পৌরহিত্য করেন।
কর্মসূচির প্রারম্ভে ডাঃ হর্ষবর্ধন এই অনুষ্ঠানে অংশগ্রহণ করতে পারার জন্য সন্তোষ প্রকাশ করেন। তিনি বলেন, কোভিড-১৯ সংক্রমণ প্রতিরোধ ও মোকাবিলার ক্ষেত্রে মাস্ক ও সাবান বিতরণের এই মহৎ উদ্যোগের অংশ হতে পেরে গর্বিত বোধ করছি। সারা দেশে এধরণের একাধিক মহৎ কর্মসূচি পরিচালিত হচ্ছে। কেবল দিল্লিতে বিভিন্ন রেলস্টেশনে, সবজি বাজারে ও অন্যান্য জায়গায় মাস্ক বিতরণ করা হয়েছে।
ভারতীয় রেড ক্রস সোসাইটির প্রচেষ্টার প্রশংসা করে ডাঃ হর্ষবর্ধন টিকাকরণ শুরু হওয়ার পরেও কোভিড আদর্শ আচরণ মেনে চলার গুরুত্ব পুনরায় স্মরণ করিয়ে দেন। কোভিড টিকাকরণের প্রসঙ্গ উল্লেখ করে ডাঃ হর্ষবর্ধন বলেন, বিশ্বের বৃহত্তম টিকাকরণ কর্মসূচির সূচনা হয়েছে। কিন্তু টিকাকরণের অর্থ এটাই নয় যে, “আমাদের আত্মসন্তুষ্টির সময় এসেছে”।
কোভিড পরিস্থিতিতে মাস্ক ও সাবান বিতরণের মতো প্রচেষ্টার গুরুত্বের কথা উল্লেখ করে মন্ত্রী বলেন, মাস্ক বিতরণ পক্ষান্তরে স্বাস্থ্য বিধি মেনে চলার একটি অঙ্গ। মোটর গাড়ির চালক ও তাদের সহকারিদের সারা দেশে ঘুরতে হয়। স্বাভাবিকভাবেই তারা সংক্রমণের দিক থেকে সর্বাধিক অসুরক্ষিত। তাই ভারতীয় রেড ক্রস সোসাইটির পক্ষ থেকে মাস্ক ও সাবান বিতরণের এই উদ্যোগ কোভিড সংক্রমণ প্রতিরোধে বড় ভূমিকা পালন করবে।
দেশে কোভিড পরিস্থিতি সম্পর্কে ডাঃ হর্ষবর্ধন কোভিড মাপকাঠিতে অগ্রগতির কথা উল্লেখ করেন। তিনি বলেন, ভারতে সুস্থতার হার বিশ্বে অন্যতম সর্বাধিক। এমনকি দেশে আজ আক্রান্তের সংখ্যা কমে দাঁড়িয়েছে ১ লক্ষ ৪৮ হাজার। ২০২০-র পয়লা জানুয়ারি দেশে জাতীয় স্তরে নমুনা পরীক্ষাগারের সংখ্যা ১ থেকে বেড়ে এখন হয়েছে ২,৩৭৩। এমনকি এখন দেশে দৈনিক ভিত্তিতে ১০ লক্ষের বেশি নমুনা পরীক্ষা করা হচ্ছে। এই অভাবনীয় অগ্রগতির ফলেই মোট নমুনা পরীক্ষা ২০ কোটি ছাড়িয়েছে। সার্বিকভাবে সরকারি ও সামাজিক প্রচেষ্টার ফলেই এই সাফল্য অর্জিত হয়েছে।
এই অনুষ্ঠানে ভারতীয় রেড ক্রস সোসাইটির মহাসচিব শ্রী আর কে জৈন এবং পরিবহণ সংগঠনগুলির প্রতিনিধিরা উপস্থিত ছিলেন।
প্রধানমন্ত্রীরদপ্তর
অর্থনীতিবিদ নিকোলাস স্টার্নের সঙ্গে প্রধানমন্ত্রীর সাক্ষাৎ
নতুনদিল্লি, ৯ই জুলাই, ২০২২
প্রধানমন্ত্রী শ্রী নরেন্দ্র মোদী লন্ডন স্কুল অফ ইকনমিক্সের অর্থনীতির অধ্যাপক লর্ড নিকোলাস স্টার্ন-এর সঙ্গে সাক্ষাৎ করেছেন । তাঁরা বিভিন্ন বিষয় নিয়ে আলোচনা করেছেন।
লর্ড নিকোলাস স্টার্ন-এর এক ট্যুইট বার্তার জবাবে প্রধানমন্ত্রী বলেছেন,
“@lordstern1 সঙ্গে সাক্ষাৎ করে এবং নানা বিষয় নিয়ে আলোচনা করে খুব ভাল লাগল। পরিবেশ এবং পরিবেশ নীতি সম্পর্কিত বিষয়গুলি নিয়ে তাঁর গভীরভাবে ভাবনা চিন্তা করার মানসিকতা প্রশংসনীয়। ভারতের প্রতি তিনি আশাবাদী এবং ১৩০ কোটি ভারতবাসীর দক্ষতার প্রতি আস্থাশীল।“
PG/CB/
(
জলশক্তি মন্ত্রক
জল জীবন মিশনের বিষয়ে ৮ টি উত্তর-পূর্বাঞ্চলীয় রাজ্যের জনস্বাস্থ্য ইঞ্জিনিয়ারিং বিভাগের মন্ত্রীদের সম্মেলনে সভাপতিত্ব করবেন কেন্দ্রীয় জল শক্তি মন্ত্রী
নতুন দিল্লি ১৫ সেপ্টেম্বর, ২০২১
কেন্দ্রীয় জল শক্তি মন্ত্রী শ্রী গজেন্দ্র সিং শেখাওয়াত আগামীকাল , ৮ টি উত্তর-পূর্বাঞ্চলীয় রাজ্যের জনস্বাস্থ্য ইঞ্জিনিয়ারিং বিভাগের মন্ত্রীদের সম্মেলনে সভাপতিত্ব করবেন।গুয়াহাটিতে আসাম অ্যাডমিনিস্ট্রেটিভ স্টাফ কলেজে এই অনুষ্ঠানের আয়োজন করা হয়েছে।এখানে ৮ টি উত্তর-পূর্বাঞ্চলীয় রাজ্যের জনস্বাস্থ্য ইঞ্জিনিয়ারিং বিভাগের মন্ত্রীদের পাশাপাশি শীর্ষ আধিকারিকরা উপস্থিত থাকবেন।
জল জীবন মিশনের পরিকল্পনা, বাস্তবায়ন এবং এখন পর্যন্ত কাজের অগ্রগতি নিয়ে আলোচনা করার জন্য এই সম্মেলনের আয়োজন করা হয়েছে। উত্তর-পূর্ব রাজ্যে অবশিষ্ট সমস্ত পরিবারে যাতে তাড়াতাড়ি জল সংযোগ পৌঁছে দেওয়া যায় ,তার জন্যই এই উদ্যোগ নেওয়া হয়েছে।কেন্দ্রীয় সরকারের লক্ষ্যই হল ২০২৪ সালের মধ্যে দেশের প্রতিটি গ্রামীণ পরিবারে জল সংযোগ পৌঁছে দেওয়া।এরই অঙ্গ হিসেবে ২০২১-২২ অর্থ বর্ষে জল জীবন মিশনের অওতায় উওর পূর্বের রাজ্যগুলির জন্য ৯,২৬২ কোটি টাকা মঞ্জুর করা হয়েছে।জল জীবন মিশন কি ভাবে এগিয়ে নিয়ে যাওয়া যায় সে বিষয় নিয়েও কেন্দ্রীয় মন্ত্রী রাজ্যের জনস্বাস্থ্য ইঞ্জিনিয়ারিং বিভাগের মন্ত্রীদের সঙ্গে আলাপ আলোচনা চালাবেন।কোভিড বিধি মেনে এই সম্মেলনের আয়োজন করা হবে।উল্লেখ্য
প্রধানমন্ত্রী শ্রী নরেন্দ্র মোদীর 'সবকা সাথ, সবকা বিকাশ, সবকা বিশ্বাস, সবকা প্রয়াস' এর দৃষ্টিভঙ্গিকে এগিয়ে নিয়ে যেতে জল জীবন মিশনের মাধ্যমে প্রতিটি বাড়িতে নল বাহিত জল পৌঁছে দিয়ে মহিলাদের মুখে হাসি ফোটানোর উদ্যোগ নেওয়া হয়েছে।
CG/SS
(Visitor Counter : 145
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং বলেছেন ভারতীয় বিমানবাহিনীর সঠিক সময়ে ক্ষমতা বৃদ্ধি হয়েছে
নয়াদিল্লি, ২৯ জুলাই, ২০২০
রাফায়েলের যুদ্ধবিমানের প্রথম পাঁচটি বিমান আজ আম্বালা বায়ুসেনা ঘাঁটিতে পৌঁছেছে। প্রতিরক্ষা মন্ত্রী শ্রী রাজনাথ সিং একগুচ্ছ ট্যুইট বার্তায় একে স্বাগত জানিয়েছেন। তিনি বলেছেন, “ভারতের আকাশসীমায় বিহঙ্গরা প্রবেশ করেছে ... আম্বালায় অবতরণের জন্য অভিনন্দন।”
শ্রী সিং ভারতীয় বিমানবাহিনীর সদস্যদের পেশদারিত্বের সঙ্গে এই বিমানগুলিকে নিয়ে আসায় অভিনন্দন জানিয়েছেন। তিনি বলেছেন, গোল্ডেন অ্যারোজ – ১৭ নম্বর স্কোয়াড্রন নিশ্চিতভাবে ‘উড়ায়াম আজাশ্রম’ মন্ত্রে তাদের কাজ চালিয়ে যাবে। সঠিক সময়ে ভারতীয় বিমানবাহিনীর ক্ষমতা বৃদ্ধি হয়েছে বলে তিনি উল্লেখ করেছেন। রাফায়েল যুদ্ধবিমান ভারতের প্রতিরক্ষা ইতিহাসে নতুন যুগের সূচনা করেছে বলে উল্লেখ করে প্রতিরক্ষা মন্ত্রী বলেছেন, প্রধানমন্ত্রী শ্রী নরেন্দ্র মোদী সঠিক সিদ্ধান্ত নিয়েছিলেন, এর জন্য তাকে তিনি ধন্যবাদ জানিয়েছেন। প্রধানমন্ত্রী শ্রী নরেন্দ্র মোদী ফ্রান্সের সঙ্গে সরকারি পর্যায়ে চুক্তি করায় এই বিমানগুলি সংগ্রহ করার দীর্ঘদিনের বকেয়া কাজ আবার শুরু হয়েছিল। প্রতিরক্ষা মন্ত্রী ফরাসি সরকার, ডাশোল অ্যাভিয়েশন এবং অন্যান্য ফরাসি সংস্থাকে সঠিক সময়ে এই বিমান সরবরাহ করার জন্য ধন্যবাদ জানিয়েছেন। কোভিড-১৯ মহামারীর ফলে বিভিন্ন নিষেধাজ্ঞার মধ্যেও এই বিমানগুলি ভারতের হাতে নির্ধারিত সময়ে তুলে দেওয়া হয়েছে।
ভারতীয় নৌ-বাহিনীর যুদ্ধ জাহাজ আইএনএস কলকাতার ক্যাপ্টেন রাফায়েল অ্যারো লিডারকে ভারতীয় মহাসাগরে প্রবেশ করার পর অভিনন্দন জানিয়ে বলেছেন, “গৌরবের সঙ্গে আপনারা আকাশ স্পর্শ করেছেন।” দুটি এসইউ-৩০ এমকেআই যুদ্ধবিমান, এই পাঁচটি রাফায়েল যুদ্ধবিমানকে ভারতীয় আকাশসীমায় প্রবেশের পর আম্বালায় নিয়ে এসেছিল।
(CG/CB/DM
প্রধানমন্ত্রীরদপ্তর
মন কি বাত-এর শততম পর্ব উপলক্ষে আয়োজিত প্রশ্নোত্তর প্রতিযোগিতায় প্রধানমন্ত্রী সকলকে অংশগ্রহণের আবেদন জানিয়েছেন
নয়াদিল্লি, ১১ এপ্রিল, ২০২৩
প্রধানমন্ত্রী শ্রী নরেন্দ্র মোদী মন কি বাত-এর শততম পর্ব উপলক্ষে আয়োজিত প্রশ্নোত্তর প্রতিযোগিতায় সকলকে অংশগ্রহণের আবেদন জানিয়েছেন।
এক ট্যুইট বার্তায় প্রধানমন্ত্রী বলেছেন;
“#MannKiBaat-এর প্রশ্নোত্তর প্রতিযোগিতায় অংশগ্রহণের সুযোগ আর মাত্র কয়েকদিন রয়েছে... আপনারা যদি এখনও এই প্রতিযোগিতায় অংশ না নিয়ে থাকেন তাহলে অংশ নিন। এই অনুষ্ঠানের গত ৯৯টি পর্বে পথচলার সঙ্গী হোন, যেখানে সমন্বিত উদ্যোগকে উৎসাহিত করার বিষয়টিকে গুরুত্ব দেওয়া হয়েছে।
https://www.google.com/url?q=https%3A%2F%2Fquiz.mygov.in%2Fquiz%2Fmann-ki-baat%2F&sa=D&sntz=1&usg=AOvVaw2KpShC5P9_oPkrzs9Ysasx”
PG/CB/NS
(
সংস্কৃতিমন্ত্রক
‘মহাকাশ পর্যটন: পরবর্তী গন্তব্য’
নয়াদিল্লী, ২৮ জুলাই, ২০২১
মুম্বাইয়ের নেহেরু সায়েন্স সেন্টার, অ্যারোনটিকাল সোস্যাইটি অফ ইন্ডিয়ার মুম্বাই শাখার সঙ্গে মহাকাশ পর্যটনের ওপর একটি অনলাইন বক্তৃতার আয়োজন করে। মুম্বাইয়ের ভিএম মেডিকেল সেন্টারের এয়ারোস্পেস মেডিসিন স্পেশালিস্ট ডাঃ পুনিতা মাসরানী অনলাইনের এই বক্তৃতায় মহাকাশে বাণিজ্যিক সফরের বিভিন্ন দিক তুলে ধরেন।
সম্প্রতি দুই মার্কিন কোটিপতি রিচার্ড ব্রনসন এবং জেফ বেজোস তাঁদের ব্যক্তিগত রকেট এবং মহাকাশ যান ব্যবহার করে অন্তরীক্ষ ভ্রমণ করেছেন। ডাঃ মাসরানী জানান, এর আগে নাসা এবং রাশিয়ান স্পেস এজেন্সি পর্যটকদের নিয়ে মহাকাশ সফর করাতো। কিন্তু সেই প্রক্রিয়া ছিল জটিল। ১৯৯৮ সালে রাশিয়ার সোয়ুজ মহাকাশযান মার্কিন কোটিপতি রিচার্ড গ্যারিয়টকে নিয়ে প্রথম মহাকাশ পর্যটন শুরু করে। কিন্তু বর্তমানে নাসা এবং রুশ সংস্থা, মহাকাশ পর্যটন বন্ধ করে দিয়েছে।
বর্তমানে শিল্পপতিরা ব্যক্তিগত উদ্যোগে মহাকাশ সফর করতে পারেন। আর এই ধারণা থেকে মহাকাশ পর্যটন নিয়ে নতুনভাবে ভাবনা-চিন্তা শুরু হয়েছে। অ্যামাজন ২০০০ সালে ব্লু-অরিজিন নামে একটি সংস্থা তৈরি করে। ওই সংস্থা ২০-এ জুলাই চার পর্যটককে নিয়ে সফলভাবে মহাকাশ ভ্রমণ করেছে। মার্কিন নভযান নির্মাণ সংস্থা স্পেসএক্স ড্রাগন মহাকাশযান তৈরি করে যা বর্তমানে নাসার নভোচারীরা ব্যবহার করে। টেসলা কোম্পানীর অধীনস্থ স্পেসএক্স এখন পরিকল্পনা করছে আন্তর্জাতিক মহাকাশ কেন্দ্রে তারা ১০ দিনের একটি ভ্রমণের ব্যবস্থা করবে।
ডাঃ মাসরানী আরও জানান, পৃথিবীর খুব কাছে থার্মোস্ফিয়ারে আন্তর্জাতিক মহাকাশ কেন্দ্রটি অবস্থিত। মার্কিন যুক্তরাষ্ট্রের নাসা, রাশিয়ার রসকোসমস, জাপানের জ্যাকসা, ইউরোপের ইএসএ এবং কানাডার সিএসএ যৌথভাবে এই কেন্দ্রটি তৈরি করে। বক্তৃতায় এ ধরণের ভ্রমণের বিভিন্ন ঝুঁকি, সচেতনতা সহ নানা বিষয় নিয়ে আলোচনা হয়। ডাঃ মাসরানী জানান, মহাকাশ ভ্রমণের পর মানুষের শরীরে এবং স্নায়ুতে বিভিন্ন সমস্যা দেখা দেওয়ার সম্ভাবনা আছে।
নেহেরু সায়েন্স সেন্টার দেশের পশ্চিমাঞ্চলের ছাত্রছাত্রীদের কাছে অত্যন্ত আকর্ষণীয় কেন্দ্র। এখানে ছাত্রছাত্রীরা বিজ্ঞানের বিভিন্ন বিষয় সম্পর্কে ধারণা পান। এই কেন্দ্রটি কেন্দ্রীয় সংস্কৃতি মন্ত্রকের বিজ্ঞান কেন্দ্র ও সংগ্রহশালার নিয়ামক সংস্থা বিজ্ঞান সংগ্রহশালাগুলির জাতীয় পরিষদ পরিচালনা করে ।
CG/CB/NS
(Visitor Counter : 108
প্রধানমন্ত্রীরদপ্তর
প্রধানমন্ত্রী মোদীর সঙ্গে রাষ্ট্রপতি পুতিনের বার্তালাপ
নয়াদিল্লি, ২৮ ফেব্রুয়ারি, ২০১৯
রাশিয়ার রাষ্ট্রপতি ভ্লাদিমির পুতিন আজ প্রধানমন্ত্রী শ্রী নরেন্দ্র মোদীর সঙ্গে টেলিফোনে কথা বলেন।
রাষ্ট্রপতি পুতিন পুলওয়ামা জঙ্গি হামলার ব্যাপারে গভীর দুঃখ প্রকাশ করেন। সন্ত্রাসবাদের বিরুদ্ধে লড়াইয়ে রাশিয়ার মানুষ ভারতবাসীর পাশে রয়েছে বলে তিনি জানান।
সীমান্ত পারের জঙ্গি হামলা থেকে দেশবাসীর স্বার্থ সুরক্ষায় ভারতের প্রচেষ্টাকে রাশিয়ার বিশেষ সমর্থনের জন্য প্রধানমন্ত্রী মোদী রাষ্ট্রপতি পুতিনকে ধন্যবাদ জানান। বিশেষ সুবিধা সম্পন্ন ও কৌশলগত অংশীদারিত্বের স্তম্ভ হিসেবে সন্ত্রাস দমনে দ্বিপাক্ষিক সহযোগিতাকে আরও মজবুত করতে ভারতের অঙ্গিকারের কথা শ্রী মোদী পুনরায় ব্যক্ত করেন। সন্ত্রাসবাদে যাবতীয় মদত বন্ধ করার জন্য উভয় নেতাই ঐক্যমত্য হন।
উভয় নেতাই বলেন যে, দুই দেশের ক্রমবর্ধমান সহযোগিতা বিশেষ সুবিধাসম্পন্ন কৌশলগত অংশীদারিত্বকে আরও নিবিড় থেকে নিবিড়তর করবে।
এ বছরের শেষ দিকে রাশিয়ার ভ্লাদিভস্তকে যে পূর্বাঞ্চলীয় অর্থনৈতিক ফোরামের আয়োজন করা হচ্ছে সেখান প্রধানমন্ত্রীকে আমন্ত্রণের কথা রাষ্ট্রপতি পুতিন পুনরায় উল্লেখ করেন। তাঁকে আমন্ত্রণ জানানোর উদ্যোগকে স্বাগত জানিয়ে প্রধানমন্ত্রী দুই দেশের মধ্যে ক্রমবর্ধমান অর্থনৈতিক সহযোগিতার গুরুত্বের কথাও জোর দিয়ে উল্লেখ করেন।
CG/BD/NS
(Visitor Counter : 99
কেন্দ্রীয়মন্ত্রিসভা
কেন্দ্রীয় তালিকায় থাকা অন্যান্য অনগ্রসর শ্রেণীর মধ্যে আরও শ্রেণী বিভাজনের বিষয়গুলি খতিয়ে দেখার জন্য সংবিধানের ৩৪০ ধারার আওতায় গঠিত কমিশনের মেয়াদ বৃদ্ধির প্রস্তাবে মন্ত্রিসভার অনুমোদন
নয়াদিল্লি, ২২ জানুয়ারি, ২০২০
কেন্দ্রীয় তালিকায় থাকা অন্যান্য অনগ্রসর শ্রেণীর মধ্যে আরও শ্রেণী বিভাজনের বিষয়গুলি খতিয়ে দেখার জন্য সংবিধানের ৩৪০ ধারার আওতায় গঠিত কমিশনের মেয়াদ বৃদ্ধির প্রস্তাব অনুমোদন করেছে মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে এই সিদ্ধান্ত হয়। কমিশনের মেয়াদ আরও ৬ মাস বাড়িয়ে আগামী ৩১শে জুলাই পর্যন্ত করা হয়েছে।
এছাড়াও মন্ত্রিসভা কমিশনের বর্তমান বিচার্য বিষয়ের মধ্যে আরও কয়েকটি বিষয় যুক্ত করার অনুমতি দিয়েছে। অন্যান্য অনগ্রসর শ্রেণীর বর্তমান তালিকায় থাকা বিভিন্ন সম্প্রদায়ের মানুষ যারা কেন্দ্রীয় সরকারি চাকুরিতে নিয়োগ এবং কেন্দ্রীয় সরকারি শিক্ষা প্রতিষ্ঠানে ভর্তির ক্ষেত্রে সুযোগ-সুবিধা পান-না তারা কমিশনের সুপারিশগুলি রূপায়িত হলে লাভবান হবেন। এছাড়াও অন্যান্য অনগ্রসর শ্রেণীর কেন্দ্রীয় তালিকায় থাকা প্রান্তিক সম্প্রদায়ের মানুষের কল্যাণে কমিশন আরও কিছু প্রস্তাব গ্রহণ করবে বলে মনে করা হচ্ছে।
কমিটির মেয়াদ বৃদ্ধি সম্পর্কিত সিদ্ধান্তের ফলে প্রশাসনিক কাজকর্ম পরিচালনার খরচ কেন্দ্রীয় সামাজিক ন্যায়বিচার ও ক্ষমতায়ণ মন্ত্রক-ই বহন করবে বলেও বৈঠকে স্হির হয়েছে।
কমিশনের মেয়াদ বৃদ্ধি সংক্রান্ত মন্ত্রিসভার সিদ্ধান্তে রাষ্ট্রপতির অনুমোদন পাওয়া গেলেই তা গেজেটে বিজ্ঞপ্তি আকারে প্রকাশ করা হবে। উল্লেখ করা যেতে পারে ২০১৭র দোশরা অক্টোবর সংবিধানের ৩৪০ ধারার আওতায় রাষ্ট্রপতি এই কমিশন গঠনের প্রস্তাব অনুমোদন করেন। অবসরপ্রাপ্ত বিচারপতি শ্রীমতি জি রোহিনীর নেতৃত্বে ২০১৭র ১১ই অক্টোবর কমিশনের কাজ শুরু হয়। এরপর কমিশন অন্যান্য অনগ্রসর শ্রেণীর মধ্যে আরও শ্রেণী বিভাজনের বিষয়ে বিভিন্ন রাজ্য ও কেন্দ্রশাসিত অঞ্চলের সঙ্গে আলাপ-আলোচনা শুরু করে। কমিশনের তরফে জানানো হয়, এই কাজ সম্পূর্ণ করতে আরও কিছুটা সময় প্রয়োজন। এই প্রেক্ষিতেই কমিশনের মেয়াদ আরও ৬ মাস বাড়িয়ে আগামী ৩১শে জুলাই পর্যন্ত করার সিদ্ধান্ত নেওয়া হয়।
CG/ BD/NS
(Visitor Counter : 85
প্ৰধানমন্ত্ৰীৰ কাৰ্যালয়
প্ৰধানমন্ত্ৰীৰ উপহাৰৰ নিলাম সম্পন্নঃ জনসাধাৰণৰ পৰা ব্যাপক সঁহাৰিঃ নিলামৰ পৰা লাভ কৰা ধন নমামী গংগে আঁচনিত ব্যৱহৃত হ’ব
প্ৰধানমন্ত্ৰী নৰেন্দ্ৰ মোদীয়ে এইপৰ্যন্ত লাভ কৰা বিভিন্ন উপহাৰসমূহৰ নিলাম প্ৰক্ৰিয়া শনিবাৰে সন্ধিয়া সামৰণি পৰে৷
নিলাম প্ৰক্ৰিয়াই দেশৰ জনসাধাৰণৰ পৰা ব্যাপক সঁহাৰি লাভ কৰে৷ দুটা পৰ্যায়ত এই প্ৰক্ৰিয়া সম্পন্ন হয়৷ এটা হ’ল নেচনেল গেলেৰী অৱ ম’ডাৰ্ণ আৰ্টত আয়োজিত দুদিনীয়া নিলাম আৰু pmmementos.gov.in ৱেৱছাইটৰ জৰিয়তে ই-নিলাম৷
এই সময়ছোৱাত প্ৰধানমন্ত্ৰীৰ ১৮০০ স্মৃতিচিহ্ন নিলাম হয়৷
নিলামৰ পৰা লাভ কৰা ধন নমামী গংগে আঁচনিৰ দৰে মহৎ কামত ব্যৱহাৰ কৰা হ’ব৷
নিলামৰ কেইটামান গুৰুত্বপূৰ্ণ দিশঃ
নেচনেল গেলেৰী অৱ ম’ডাৰ্ণ আৰ্টত আয়োজিত দুদিনীয়া নিলামত হস্তনিৰ্মিত কাঠৰ বাইকে ৫ লাখ টকা লাভ কৰে৷ একেই পৰিমাণৰ ধন লাভ কৰে প্ৰধানমন্ত্ৰী নৰেন্দ্ৰ মোদীক অংকন কৰা এখন বিশেষ পেইণ্টিঙে৷
ই-নিলামত চমকপ্ৰদ মূল্য লাভ কৰা কেইটামান উপহাৰ—
- ৫ হাজাৰ টকা মূল্যৰ ভগৱান শিৱৰ এটি মূৰ্তিয়ে নিলামত ১০ লাখ দৰ লাভ কৰে৷ ভিত্তিমূল্যতকৈ ই হ’ল ২০ গুণ অধিক৷
- ৪ হাজাৰ টকাৰ ভিত্তিমূল্যৰ কাঠেৰে নিৰ্মিত অশোক স্তম্ভৰ এটি ৰেপ্লিকা ১৩ লাখত বিক্ৰী হয়৷
- অসমৰ মাজুলীৰ এটি পৰম্পৰাগত শৰাইৰ মূল্য নিলামত ১২ লাখ টকা হয়৷ ইয়াৰ ভিত্তিমূল্য আছিল ২০০০টকা৷
- অমৃতশৰৰ এছজিপিচিৰ পৰা লাভ কৰা এটি বিশেষ উপহাৰে ১০.১ লাখ টকা লাভ কৰে৷ ইয়াৰ ভিত্তিমূল্য আছিল ১০হাজাৰ টকা৷
- ৪হাজাৰ টকাৰ ভিত্তিমূল্যৰ গৌতম বুদ্ধৰ এটি মূৰ্তিয়ে নিলামত ৭ লাখ লাভ কৰে৷
- প্ৰধানমন্ত্ৰী মোদীক নেপালৰ প্ৰধানমন্ত্ৰী শ্ৰী সুশীল কৈৰালাই আগবঢ়োৱা এটি বাঘৰ পৰম্পৰাগত পিতলৰ মূৰ্তিৰ মূল্য নিলামত ৫.২০ লাখ স্পৰ্শ কৰে৷
- ১০ হাজাৰ টকা ভিত্তিমূল্যৰ এটি ৰূপৰ কলহে ৬লাখ টকা লাভ কৰে৷
আন বহুতো স্মৃতিচিহ্নই নিলামত ভিত্তিমূল্যতকৈ বহুগুণে অধিক মূল্য লাভ কৰে৷
প্ৰধানমন্ত্ৰী মোদীয়ে আনকি গুজৰাটৰ মুখ্যমন্ত্ৰী হৈ থাকোতেও এইদৰে উপহাৰৰ নিলাম কৰিছিল৷ উক্ত ধন কন্যা শিশুৰ শিক্ষাৰ নামত ব্যয় কৰা হৈছিল৷ একেই অভ্যাস অব্যাহত ৰাখি প্ৰধানমন্ত্ৰীয়ে পবিত্ৰ গংগা নদীৰ স্বচ্ছতাৰ বাবে উপহাৰৰ সামগ্ৰীসমূহ নিলাম কৰে৷
আবাসনএবংশহরাঞ্চলেরদারিদ্র্যদূরীকরণমন্ত্রক
কেন্দ্রীয় মন্ত্রী শ্রী হরদীপ সিং পুরী ‘এক তারিখ,এক ঘন্টা, এক সাথ’ কর্মসূচীর আওতায় দিল্লির কোপারনিকাস মার্গে পরিচ্ছন্নতা অভিযানে নেতৃত্ব দিয়েছেন
নতুন দিল্লি, ১লা অক্টোবর, ২০২৩
প্রধানমন্ত্রী শ্রী নরেন্দ্র মোদী ১লা অক্টোবর দেশজুড়ে পরিচ্ছন্নতা অভিযানে অংশ নেবার যে আহ্বান জানিয়েছিলেন, সেই আবেদনে সাড়া দিয়ে কেন্দ্রীয় আবাসন ও নগরোন্নয়ন এবং পেট্রোলিয়াম ও প্রাকৃতিক গ্যাস মন্ত্রী শ্রী হরদীপ সিং পুরী আজ পরিচ্ছন্নতার জন্য শ্রমদান কর্মসূচীতে অংশ নেন। ‘স্বচ্ছতা হি সেবা’ বা পরিচ্ছন্নতাই সেবা উদ্যোগের অঙ্গ হিসেবে শ্রী পুরী নতুনদিল্লির কোপারনিকাস মার্গের প্রিন্সেস পার্কে পরিচ্ছন্নতা অভিযানে নেতৃত্ব দেন। আবাসন ও নগরোন্নয়ন মন্ত্রকের আধিকারিকরা ছাড়াও এলাকার মানুষ , ছাত্রছাত্রী ও সাফাইকর্মীরা এই অভিযানে যোগ দেন।
প্রধানমন্ত্রী তাঁর মন কি বাত বেতার অনুষ্ঠানের ১০৫তম পর্বে দেশের সকল নাগরিকের কাছে আবেদন রেখেছিলেন, তাঁরা যাতে মহাত্মা গান্ধীর জন্মদিনের প্রাক্কালে তাঁর প্রতি শ্রদ্ধা নিবেদনের অঙ্গ হিসেবে পরিচ্ছন্নতার জন্য ১ ঘন্টা শ্রমদান করেন।
PG/CB/AS
(Visitor Counter : 12
রেলমন্ত্রক
রেল মন্ত্রক সর্বভারতীয় ক্ষেত্রে মোবাইলের মাধ্যমে অসংরক্ষিত টিকিট কাটার ব্যবস্থা চালু করেছে
নয়াদিল্লি, ০১ নভেম্বর, ২০১৮
রেল মন্ত্রক মোবাইলের মাধ্যমে অসংরক্ষিত টিকিট কাটার একটি সর্বভারতীয় ব্যবস্থা চালু করেছে। ডিজিটাল লেনদেন, কাউন্টারে না টিকিট কাটা এবং যাত্রীদের সুবিধা বাড়াতেই এই ব্যবস্থা চালু করা হয়েছে। পয়লা নভেম্বর থেকে রেলের সবকটি জোনে অ-শহরতলী সেকশনে অসংরক্ষিত টিকিট কাটার এই ব্যবস্থা চালু হওয়ার ফলে, টিকিট সংগ্রহের জন্য এখন থেকে রেল যাত্রীদের আর লম্বা লাইনে দাঁড়িয়ে অপেক্ষা করতে হবে না।
২০১৪-র ডিসেম্বর মাসে সেন্ট্রাল রেলের কয়েকটি নির্বাচিত স্টেশনে মোবাইলের মাধ্যমে অসংরক্ষিত টিকিট কাটার একটি পরীক্ষামূলক ব্যবস্থা চালু করা হয়েছিল। পরে চেন্নাই, দিল্লি, কলকাতা ও সেকেন্দ্রাবাদের সমস্ত শহরতলীর ট্রেনে ২০১৫-১৭’র মধ্যে কাগজ বিহীন টিকিটের ব্যবস্থা চালু হয়। অ্যান্ড্রয়েড, আইওএস এবং উইন্ডোস ফোনে ‘আটসনমোবাইল’ অ্যাপের মাধ্যমে অসংরক্ষিত টিকিট, সিজন টিকিট, প্ল্যাটফর্ম টিকিট কাটার ব্যবস্থা হয়। টিকিট কাটার এই অ্যাপ্লিকেশনটি ডাউনলোড করে প্রয়োজনীয় তথ্য জানিয়ে নথিভুক্তির পরই তা কার্যকর করা সম্ভব বলে জানানো হয়েছে।
CG/PB/SB…
(Visitor Counter : 90
প্রধানমন্ত্রীরদপ্তর
প্রধানমন্ত্রী কেরলের পালাক্কাড়ে দুর্ঘটনায় প্রাণহানিতে শোক প্রকাশ করেছেন
প্রধানমন্ত্রীর জাতীয় ত্রাণ তহবিল থেকে অনুদান ঘোষণা করেছেন
নয়াদিল্লি, ৬ অক্টোবর ২০২২
প্রধানমন্ত্রী শ্রী নরেন্দ্র মোদী কেরলের পালাক্কাড় জেলায় একটি দুর্ঘটনায় প্রাণহানিতে শোক প্রকাশ করেছেন। প্রধানমন্ত্রীর জাতীয় ত্রাণ তহবিল থেকে নিহতদের নিকটাত্মীয়কে ২ লক্ষ টাকা এবং আহতদের ৫০ হাজার টাকা করে অনুদানের কথা ঘোষণা করেছেন শ্রী মোদী।
প্রধানমন্ত্রীর কার্যালয় থেকে এক ট্যুইট বার্তায় জানানো হয়েছে –
“প্রধানমন্ত্রী নরেন্দ্র মোদী কেরলের পালাক্কাড় জেলায় একটি দুর্ঘটনায় প্রাণহানিতে দুঃখপ্রকাশ করেছেন। তিনি শোকার্ত পরিবারকে সমবেদনা জানিয়েছেন এবং আহতদের দ্রুত আরোগ্য কামনা করেছেন।”
“নিহতদের নিকটাত্মীয়কে প্রধানমন্ত্রীর জাতীয় ত্রাণ তহবিল থেকে দেওয়া হবে ২ লক্ষ টাকা করে। আহতদের দেওয়া হবে ৫০ হাজার টাকা করে।”
PG/AP/DM/
(
প্রধানমন্ত্রীরদপ্তর
মার্কিন বাণিজ্য সচিব জিনা রাইমোন্ডোর সঙ্গে প্রধানমন্ত্রীর সাক্ষাৎ
নয়াদিল্লি, ১১ মার্চ, ২০২৩
প্রধানমন্ত্রী শ্রী নরেন্দ্র মোদী মার্কিন বাণিজ্য সচিব জিনা রাইমোন্ডোর সঙ্গে গতকাল সাক্ষাৎ করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “প্রধানমন্ত্রী @narendramodi এবং মার্কিন বাণিজ্য সচিব @SecRaimondo-র সঙ্গে গতকালের বৈঠক ছিল অত্যন্ত ফলপ্রসূ”।
PG/CB/SB
(
প্রধানমন্ত্রীরদপ্তর
জম্মু ও কাশ্মীরের বারামুলা জেলায় বিভিন্ন উন্নয়নী প্রকল্পের উদ্বোধনে প্রধানমন্ত্রীর সন্তোষ প্রকাশ
নয়াদিল্লি, ১ জুন, ২০২৩
প্রধানমন্ত্রী শ্রী নরেন্দ্র মোদী জম্মু ও কাশ্মীরের বারামুলা জেলায় বিভিন্ন উল্লেখযোগ্য পরিকাঠামো প্রকল্পের উদ্বোধন হওয়ায় সন্তোষ প্রকাশ করেছেন। এই প্রকল্পগুলির মধ্যে রয়েছে কৃষকদের জন্য সাতটি কাস্টম হায়ারিং কেন্দ্র এবং স্বনির্ভর গোষ্ঠীর জন্য ৯টি পলি গ্রিন হাউস।
জম্মু ও কাশ্মীরের উপ-রাজ্যপালের দপ্তর থেকে করা একগুচ্ছ ট্যুইট সকলের সঙ্গে ভাগ করে প্রধানমন্ত্রী তাঁর ট্যুইটে বলেন :
“উল্লেখযোগ্য এই প্রকল্পগুলির উদ্বোধন, জম্মু ও কাশ্মীরের মানুষের বিশেষ করে উচ্চাকাঙ্খী জেলাগুলির জীবনযাত্রার মানোন্নয়নে আমাদের প্রতিশ্রুতি পূরণের এক অনন্য নজির।”
CG/PM/DM/
(